Сарала муниципаль район хакимиәте башлығының беренсе урынбаҫары Илгиз Теләүбаев, район Советы рәйесе Дилә Хәмзина, район-ҡала Советы депутаттары, муниципаль район хакимиәте бүлектәре, ҡала ойошмалары һәм предприятиелары етәкселәре, ҡаланың 21-се мәктәбе кадеттары һәм 16-сы мәктәптең йәйге ял лагерына йөрөгән уҡыусылары ҡатнашты. Илебеҙ тыныслығы өсөн көрәшкән яҡташтарыбыҙҙы иҫләп бер минут тын торғандан һуң, Илгиз Сафый улы уҡыусылар алдында сығыш яһап, был һуғыштың илебеҙгә бик ауыр эҙемтәләр килтереүен әйтеп үтте, киләсәктә ҡан-ҡойоштарҙың булмауын, илебеҙ күге тыныс булыуын теләне.